b'\n_START_ARTICLE_\nOptimizacija (ra\xc4\x8dunarstvo)\n_START_PARAGRAPH_\nOptimizacija (lat. optimus - [naj]bolje) je na\xc4\x8din programiranja ili izmjene programa gdje se (postoje\xc4\x87i) program prilago\xc4\x91ava za upotrebu uz odre\xc4\x91enu platformu, ili suradnju s drugim aplikacijama (ili operacijskim sustavom) u cilju pove\xc4\x87anja brzine izvr\xc5\xa1avanja, smanjenja zauze\xc4\x87a resursa (kao \xc5\xa1to su: memorija, kapacitet medija za pohranu, zauze\xc4\x87e bandwidtha (mre\xc5\xbeni resurs)...) itd., to jest, ukratko: pove\xc4\x87anja efikasnosti._NEWLINE_Optimizacija se provodi tra\xc5\xbeenjem boljeg algoritma za odre\xc4\x91en posao, sa\xc5\xbeimanjem (npr. slike kod igara), sakupljanjem sme\xc4\x87a (engl. garbage collection), kori\xc5\xa1tenjem specifi\xc4\x8dnih karakteristika hardvera (npr. kori\xc5\xa1tenje specifi\xc4\x8dnih registara procesora, kori\xc5\xa1tenjem 3D akceleracije kod grafi\xc4\x8dkih kartica koje ju podr\xc5\xbeavaju...) itd.'